section_heading: Ana Fijan-Benčić
paragraph_text: Za Anu je posebno težak period bio kada je njenoj majci Gabrijeli dijagnosticiran mentalni poremećaj, zbog čega je smještena u sanatorij. Posjeti bolesnoj majci nisu bili nimalo laki za Anu. Čim je mogla, napustila je Buenos Aires i počela putovati. Godine 2005. ona dolazi u Hrvatsku na vjenčanje rođakinje Ive Lončar. Ana se nije planirala zadržavati u Zagrebu, no njezin otac je odlučio tu ponovno doseliti i kupiti kuću te je nagovorio i Anu da ostane. No Ana je i sama imala razlog za ostanak – upoznala je Bornu Novaka i iskra strasti se počela rasplamsavati. Ana se nije libila pokazati Borni da joj je privlačan, ponašala se slobodno misleći kako je ionako pitanje vremena kada će otići iz Hrvatske. Do sada je uvijek bježala kada bi se veza pretvarala u nešto ozbiljnije, misleći da bi joj se moglo dogoditi što i majci: da poludi i postane teret muškarcu kojeg voli.